Megverték a szülõk a fegyelmezõ tanárt
Iskolaigazgatót vert meg Nógrád megyében egy házaspár, akik azon háborodtak fel, hogy fegyelmezetlenül viselkedõ lányukat a tanár elültette a helyérõl. Az igazgató könnyebb sérüléseket szenvedett.
Az MTI információi szerint az eset Õrhalomban történt szerdán. A Nógrád Megyei Rendõr-fõkapitányság szóvivõje, Dankóné Nagy Éva a hírügynökségnek azt mondta, az incidens elõzménye az volt, hogy az iskola igazgatói tisztségét is betöltõ tanár másik helyre ültette a fegyelmezetlenül viselkedõ ötödikes lányt, aki emiatt engedély nélkül hazament.

A rendõrség szerint a diák otthon elmondta a történteket szüleinek, akik az iskolába siettek, ott az igazgatóval kiabáltak, trágár szavakkal illették, majd odáig fajult az ügy, hogy végül a nyakát megszorongatták. A tanár, aki hámhorzsolásos sérüléseket szenvedett, értesítette a rendõrséget.

A 30 és 37 éves hugyagi szülõk a helyszínre érkezõ rendõröknek elismerték a cselekmény elkövetését, ellenük közfeladatot ellátó személy elleni erõszak miatt indított büntetõeljárást a balassagyarmati kapitányság.

A szóvivõ hozzátette: az ügy összes körülményére való tekintettel 15 napon belül bíróság elé állítják az elkövetõket. A bántalmazó szülõk ellen a büntetõ törvénykönyv alapján akár három évig terjedõ szabadságvesztetés büntetés is kiszabható.
kékfény baleset rendõrség tanár Nógrád megye